CELEX: 
Language: hr
Date: 2020-12-17 00:00:00
Title: PROVEDBENA ODLUKA KOMISIJE o utvrđivanju operativnih i tehničkih specifikacija potrebnih za razvoj sustava uspostavljenog u okviru programa Galileo*

PROVEDBENA ODLUKA KOMISIJE
            
            
               оd 17.12.2020.
            
            
               o utvrđivanju operativnih i tehničkih specifikacija potrebnih za razvoj sustava uspostavljenog u okviru programa Galileo
                  1*
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1285/2013 Europskog parlamenta i Vijeća od 11. prosinca 2013. o provedbi i uporabi europskih sustava za satelitsku navigaciju i stavljanju izvan snage Uredbe Vijeća (EZ) br. 876/2002 i Uredbe (EZ) br. 683/2008 Europskog parlamenta i Vijeća
                  2
               , a posebno njezin članak 12. stavak 3. točku (d),
            
            
               budući da: 
            
            
               (1)Člankom 12. Uredbe (EU) br. 1285/2013 propisano je da Komisija snosi cjelokupnu odgovornost za program Galileo i razvoj sustava uspostavljenog u okviru programa Galileo. U skladu s člankom 2. stavkom 4. Uredbe (EU) br. 1285/2013, posebni su ciljevi programa Galileo osigurati da se signali koje odašilje sustav uspostavljen u okviru programa mogu koristiti za ispunjenje funkcija navedenih u toj odredbi, uključujući funkcije pružanja otvorene usluge (OS), doprinosa uslugama za nadzor integriteta usluga namijenjenima korisnicima aplikacija za sigurnost života (SoL), ponude komercijalne usluge za razvoj aplikacija za profesionalnu ili komercijalnu uporabu (CS) ili ponude javne regulirane usluge korisnicima koje je ovlastila vlada (PRS), te doprinosa usluzi podrške za traganje i spašavanje (SAR) iz točaka (a), (b), (c), (d) i (e).
            
            
               (2)OS, PRS i SAR proglašeni su aktivnima 15. prosinca 2016., što je bio prvi korak prema punom operativnom kapacitetu sustava.
            
            
               (3)Razvoj sustava uspostavljenog u okviru programa Galileo nužan je kako bi se taj sustav prilagodio novim uvjetima u cijelom svijetu, kako bi se portfelj i učinkovitost usluga mogli prilagođavati potrebama korisnika i kako bi sustav ostao konkurentan u pružanju usluga navigacije i određivanja položaja i vremena. Tehničke i operativne specifikacije trebale bi uključivati poboljšanja učinkovitosti usluga, posebno otvorene usluge, usluge podrške za traganje i spašavanje koju pruža sustav COSPAS-SARSAT, usluge visoke točnosti, usluge autentifikacije signala, javno regulirane usluge te podržavati uvođenje novih funkcija. Sigurnosne potrebe i standardi trebali bi biti uvršteni u zahtjeve za drugu generaciju sustava od samog početka definiranja tih zahtjeva.  
            
            
               (4)Za provedbu tog razvoja trebalo bi utvrditi tehničke i operativne specifikacije. Tim bi se specifikacijama trebali osigurati kvaliteta, kontinuitet, dostupnost i troškovna učinkovitost usluga. Usluge bi trebale biti kompatibilne s uslugama prve generacije, koje će se i dalje nuditi, te ne bi trebale smanjiti njihovu sigurnost.
            
            
               (5)Tehničkim i operativnim specifikacijama trebalo bi osigurati da sustav ima dovoljno solidnu infrastrukturu kako bi bio dostupan i mogao nastaviti funkcionirati čak i u kriznim situacijama, kako bi funkcionirao neovisno od drugih sustava i mogao se nositi s postojećim i budućim prijetnjama.
            
            
               (6)Tijekom razvoja sustava ne bi se trebalo ni u jednom trenutku utjecati na rješenja prve generacije sustava i njihovu razinu sigurnosti, konsolidaciju postojećih usluga i pravo država članica, Vijeća, Komisije i Europskog parlamenta na neograničen i neprekidan pristup PRS-u u cijelom svijetu, u skladu s Odlukom br. 1104/2011/EU Europskog parlamenta i Vijeća
                  3
                i Delegiranom odlukom Komisije C(2015) 6123
                  4
               .
            
            
               (7)Razvoj sustava radi poboljšanja ili izmjena zemaljske infrastrukture trebao bi se provoditi u skladu s Provedbenom odlukom Komisije (EU) 2016/413
                  5
                o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava.
            
            
               (8)U pripremnoj fazi Komisija se savjetovala s relevantnim dionicima, odnosno radnom skupinom za razvoj europskog GNSS-a, Europskom svemirskom agencijom, Agencijom za europski GNSS i Zajedničkim istraživačkim centrom, kako bi odredila tehničke i operativne specifikacije koje se utvrđuju ovim aktom, uzimajući pritom u obzir doprinos dionika kad je riječ o tehničkim kapacitetima, usklađenosti s ciljevima misije i omjeru troškova i koristi. 
            
            
               (9)O specifikacijama učinkovitosti javno reguliranih usluga druge generacije koje pruža sustav uspostavljen u okviru programa Galileo raspravljalo se u tehničkim radnim skupinama Odbora za sigurnost europskih GNSS sustava, osnovanog Odlukom Komisije 2009/334/EZ
                  6
               .
            
            
               (10)Stoga bi trebalo donijeti tehničke i operativne specifikacije utvrđene u prilozima I. i II.  Specifikacije utvrđene za usluge koje se pružaju u okviru prve generacije sustava i dalje se u potpunosti primjenjuju. 
            
            
               (11)Prilog II. trebao bi biti klasificiran jer sadržava informacije o sustavu čije bi neovlašteno otkrivanje moglo u različitoj mjeri naštetiti interesima Europske unije ili interesima jedne ili više država članica.
            
         
         
            
               (12)Neke tehničke i operativne specifikacije za razvoj sustava još nisu dovoljno razvijene i stoga ih treba dodatno istražiti. Ova Odluka trebala bi se preispitati na temelju novih saznanja iz tih dodatnih istraživanja.
            
            
               (13)Kako bi se osigurala dosljednost s postojećom dokumentacijom programa Galileo, razine učinkovitosti definirane u tehničkim i operativnim specifikacijama trebale bi se primjenjivati na zahtjeve utvrđene u dokumentu s definicijom visoke razine za razvoj sustava Galileo (eHLRD) i klasificiranoj verziji tog dokumenta (eHLDx), dokumentima sa zahtjevima za misije Galilea (eMRD i eMRDx) i Izjavi o sigurnosnim zahtjevima za sustav Galileo (eSSRS). 
            
            
               (14)Mjere predviđene ovom Odlukom u skladu su s mišljenjem Odbora za programe europskog GNSS-a osnovanog na temelju članka 36. stavka 1. Uredbe (EU) br. 1285/2013,
            
            
            
               DONIJELA JE OVU ODLUKU: 
            
            
               Članak 1.
            
            
               Tehničke i operativne specifikacije potrebne za razvoj sustava uspostavljenog u okviru programa Galileo s prve na drugu generaciju utvrđene su u prilozima I. i II. ovoj Odluci.
            
            
               Članak 2.
            
            
               Razvoj sustava ne smije utjecati na kontinuitet, razinu učinkovitosti i sigurnost usluga koje pruža prva generacija sustava uspostavljenog u okviru programa Galileo.
            
            
                Članak 3.
            
            
               Ova je Odluka upućena državama članicama i Agenciji za europski GNSS.
            
            
            
               Sastavljeno u Bruxellesu 17.12.2020.
            
            
               
                    
                        Za Komisiju
               
               
                     Thierry BRETON
                     Član Komisije
               
               
            
            
                     
                        
                           
                     
                  
               
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / Neklasificiran dokument ako je odvojen od priloga II.
               
               
                  
                     (2)
                  
                        SL L 347,20.12.2013., str. 1.
               
               
                  
                     (3)
                  
                        Odluka br. 1104/2011/EU Europskog parlamenta i Vijeća od 25. listopada 2011. o pravilima za pristup javnoj reguliranoj usluzi koju pruža globalni navigacijski satelitski sustav uspostavljen u sklopu programa Galileo (SL L 287, 4.11.2011., str. 1.).
               
               
                  
                     (4)
                  
                        Delegirana odluka Komisije C(2015)6123 od 15. rujna 2015. o dopuni Odluke br. 1104/2011/EU Europskog parlamenta i Vijeća u pogledu zajedničkih minimalnih standarda koje nadležna tijela za PRS moraju poštovati.
               
               
                  
                     (5)
                  
                        Provedbena odluka Komisije (EU) 2016/413 оd 18. ožujka 2016. o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava te o stavljanju izvan snage Provedbene odluke 2012/117/EU (SL L 74, 19.3.2016., str. 45.).
               
               
                  
                     (6)
                  
                        Odluka Komisije 2009/334/EZ od 20. travnja 2009. o osnivanju stručne skupine za sigurnost europskih globalnih navigacijskih satelitskih sustava (GNSS) (SL L 101, 21.4.2009., str. 22.).
               
            
      
    ---documentbreak--- 
      
         
         
            
               PRILOG I.
                  1* 
                  
                  TEHNIČKE I OPERTIVNE SPECIFIKACIJE ZA RAZVOJ SUSTAVA USPOSTAVLJENOG U OKVIRU PROGRAMA GALILEO
            
            
            
               Ove specifikacije primjenjuju se na zahtjeve utvrđene u dokumentima s definicijom visoke razine za razvoj sustava Galileo (eHLRD i eHLDx), dokumentima sa zahtjevima za misije Galilea (eMRD i eMRDx) i Izjavi o sigurnosnim zahtjevima za sustav Galileo (eSSRS). 
            
            
            
                     
                        Općenito
                     
                  
                  
                     
                        Pokrivenost
                     
                  
                  
                     
                        Globalno
                     
                  
               
                     
                  
                  
                     
                        Elevacijska maska
                     
                  
                  
                     
                        5° (samo za Galileove usluge u uvjetima otvorenog neba)
                     
                  
               
                     
                  
                  
                     
                        Galileove lokacije
                     
                  
                  
                     
                        U skladu s Provedbenom odlukom Komisije (EU) 2016/413
                           2
                        
                     
                  
               
                     
                        Otvorena usluga
                     
                     
                        na dvije frekvencije
                     
                  
                  
                     
                        Horizontalna i vertikalna točnost položaja na temelju kodova (Trenutačno određivanje položaja)
                     
                     
                        samo za Galileo u uvjetima otvorenog neba
                     
                     
                        samo za Galileo u gradovima
                     
                     
                        MC(4C) u gradovima
                     
                  
                  
                     
                        1,5 m /3 m (točnost od 95 %)
                     
                     
                        7 m / 14 m (točnost od 95 %)
                     
                     
                        2 m /4 m (točnost od 95 %)
                           3
                        
                     
                  
               
                     
                  
                  
                     
                        Horizontalna i vertikalna točnost položaja na temelju faze nosača (vrijeme konvergencije: 10 minuta na dvije frekvencije, 5 minuta na tri frekvencije)
                     
                     
                        samo za Galileo u uvjetima otvorenog neba
                     
                  
                  
                     
                        0,5 m /1 m (točnost od 95 %)
                     
                  
               
                     
                  
                  
                     
                        Dostupnost OS-a
                     
                     
                        samo za Galileo u uvjetima otvorenog neba
                     
                     
                        samo za Galileo u gradovima
                     
                     
                        MC(4C) u gradovima
                     
                  
                  
                     
                        99,5 %
                     
                     
                        70 %
                     
                     
                        95 %²
                     
                  
               
                     
                  
                  
                     
                        Operativno okruženje OS-a
                     
                  
                  
                     
                        Razine gustoće snage vanjskih interferencija neće biti veće od –194 dBW/Hz (uključujući interferencije iz RNSS-ova koji nisu Galileo)
                     
                  
               
                     
                  
                  
                     
                        TTFF OS-a
                     
                  
                  
                     
                        7 s nakon prvog pokretanja ili resetiranja (u gradovima)
                     
                     
                        4 s nakon prvog pokretanja ili resetiranja (u uvjetima otvorenog neba)
                     
                  
               
                     
                  
                  
                     
                        Određivanje brzine (3D)
                     
                     
                        samo za Galileo u uvjetima otvorenog neba
                     
                  
                  
                     
                        0,2 m/s (3D točnost od 95 %)
                     
                  
               
                     
                  
                  
                     
                        Rizik za kontinuitet OS-a
                     
                     
                        Za određivanje položaja i vremena
                     
                     
                        samo za Galileo u uvjetima otvorenog neba
                     
                  
                  
                     
                        10-4 /h
                     
                  
               
                     
                  
                  
                     
                        Područje pokrivenosti svemirskom uslugom
                     
                  
                  
                     
                        Točnost usluge definirana za LEO do 4 500 km (samo Galileo)
                     
                     
                        Vidljivost signala
                           4
                         definirana za LEO do 8 000 km (samo Galileo)
                     
                     
                        Vidljivost signala definirana za GEO (MC)
                     
                  
               
                     
                  
                  
                     
                        Točnost za LEO
                     
                     
                        samo za Galileo
                     
                  
                  
                     
                        3,5 m (3D točnost od 95 %) 
                     
                  
               
                     
                  
                  
                     
                        Dostupnost točnosti za LEO 
                     
                  
                  
                     
                        95 %
                     
                  
               
                     
                  
                  
                     
                        Dostupnost vidljivosti signala za LEO 
                     
                  
                  
                     
                        90 %
                     
                  
               
                     
                  
                  
                     
                        Dostupnost vidljivosti signala za GEO
                     
                  
                  
                     
                        90 % (4C)
                     
                  
               
                     
                  
                  
                     
                        Točnost određivanja vremena u LEO-u
                     
                     
                        samo za Galileo
                     
                  
                  
                     
                        40 ns (95 %)
                     
                  
               
                     
                        Određivanje vremena 
                     
                  
                  
                     
                        Točnost određivanja vremena s obzirom na univerzalno koordinirano vrijeme 
                     
                  
                  
                     
                        10 ns (95 %)
                     
                  
               
                     
                  
                  
                     
                        Točnost određivanja vremena s obzirom na vrijeme sustava Galileo
                     
                  
                  
                     
                        5 ns (95 %)
                     
                  
               
                     
                  
                  
                     
                        Točnost razlike između vremena u GPS-u i Galileu
                     
                  
                  
                     
                        3 ns (95 %)
                     
                  
               
                     
                  
                  
                     
                        Dostupnost
                     
                  
                  
                     
                        99,9 %
                     
                  
               
                     
                        Usluge autentifikacije
                     
                  
                  
                     
                        Autentifikacija navigacijske poruke (OS NMA)
                     
                  
                  
                     
                        10 s TTFFA
                     
                  
               
                     
                  
                  
                     
                        Autentifikacija položaja sa šifriranim kodovima (SAS autentifikacija)
                     
                  
                  
                     
                        TTFFA < 10 s
                     
                  
               
                     
                  
                  
                     
                        Razina kriptografske zaštite
                     
                  
                  
                     
                        otporna na kvantna računala
                           5
                        
                     
                  
               
                     
                        Usluga visoke točnosti
                     
                  
                  
                     
                        Horizontalna i vertikalna točnost položaja na temelju preciznog pozicioniranja točke (vrijeme konvergencije: 10 sekundi s 3 frekvencije)
                     
                     
                        samo za Galileo u uvjetima otvorenog neba
                     
                  
                  
                     
                        0,05 m /0,1 m (95 %)
                     
                  
               
                     
                  
                  
                     
                        Dostupnost, brzina, rizik za kontinuitet, okruženje
                     
                  
                  
                     
                        jednako kao OS Galilea na dvije frekvencije u uvjetima otvorenog neba
                     
                  
               
                     
                        Potpora uslugama za nadzor integriteta koje su namijenjene aplikacijama za sigurnost života
                     
                  
                  
                     
                        Potpora satelitskim sustavima za poboljšavanje signala
                     
                  
                  
                     
                        DA
                     
                  
               
                     
                  
                  
                     
                        Napredni samostalni nadzor integriteta preko prijemnika
                     
                  
                  
                     
                        razina usluge za H-ARAIM: snižena na RNP 0,1 
                        razina usluge za V-ARAIM: LPV-200 
                        širenje ISM-a: objava putem SIS-a 
                        generiranje ISM-a: unutarnje ili vanjsko sučelje
                     
                  
               
                     
                        usluga traganja i spašavanja
                     
                  
                  
                     
                        Točnost određivanja lokacije
                     
                  
                  
                     
                        2 km u skladu s trenutačnim modulacijskim standardom
                     
                     
                        100 m u skladu s novim modulacijskim standardom
                     
                  
               
                     
                  
                  
                     
                        Latencija povratne veze
                     
                  
                  
                     
                        < 3 minute
                     
                  
               
                     
                  
                  
                     
                        Napredna usluga (daljinska aktivacija, dvosmjerna komunikacija, upravljanje odašiljačkim parametrima radiofara)
                     
                  
                  
                     
                        DA
                     
                  
               
                     
                        Upozorenje u izvanrednim situacijama 
                     
                  
                  
                     
                        Dostupnost 
                     
                     
                        otvoreno nebo
                     
                  
                  
                     
                     
                        99,5 %
                     
                  
               
                     
                  
                  
                     
                        Granularnost područja izvanredne situacije
                     
                  
                  
                     
                        1 km < promjer < 10 000 km
                     
                  
               
                     
                  
                  
                     
                        Latencija za
                     
                     
                        naredbe visokog/niskog prioriteta
                     
                  
                  
                     
                        1 minuta / 10 minuta
                     
                  
               
                     
                        Dodatni podatkovni kapacitet podataka (fleksibilnost)
                     
                  
                  
                     
                        Kapacitet
                     
                  
                  
                     
                        1,5 kbps
                     
                  
               
                     
                        Ionosferska prognoza
                     
                  
                  
                     
                        Prognostički horizont
                     
                  
                  
                     
                        min. 24 h
                     
                  
               
                     
                  
                  
                     
                        Generiranje/širenje
                     
                  
                  
                     
                        proizvodi se generiraju interno ili eksterno na temelju podataka iz vanjskih senzora; obavijesti se šalju zemaljskim sredstvima (bez odašiljanja putem SIS-a)
                     
                  
               
                     
                  
                  
                     
                        Pokrivenost
                     
                  
                  
                     
                        lokalna, regionalna, globalna
                     
                  
               
                     
                  
                  
                     
                        Dostupnost
                     
                  
                  
                     
                        99 %
                     
                  
               
            
               POKRATE
            
            
                     
                        3D
                     
                  
                  
                     
                        trodimenzionalno
                     
                  
               
                     
                        4C
                     
                  
                  
                     
                        četiri konstelacije (Galileo, GPS, Glonass, Beidou)
                     
                  
               
                     
                        (V-)(H-) ARAIM
                     
                  
                  
                     
                        (vertikalni) (horizontalni) napredni samostalni nadzor integriteta usluge preko prijemnika
                     
                  
               
                     
                        dB
                     
                  
                  
                     
                        decibel
                     
                  
               
                     
                        GEO
                     
                  
                  
                     
                        geostacionarna Zemljina orbita
                     
                  
               
                     
                        GNSS
                     
                  
                  
                     
                        Globalni navigacijski satelitski sustav
                     
                  
               
                     
                        GPS
                     
                  
                  
                     
                        Globalni sustav za određivanje položaja
                     
                  
               
                     
                        h
                     
                  
                  
                     
                        sat
                     
                  
               
                     
                        ISM
                     
                  
                  
                     
                        potporna poruka s podacima o integritetu
                     
                  
               
                     
                        J/S
                     
                  
                  
                     
                        omjer ometanja i signala
                     
                  
               
                     
                        kbps
                     
                  
                  
                     
                        kilobit u sekundi
                     
                  
               
                     
                        LEO
                     
                  
                  
                     
                        niska Zemljina orbita
                     
                  
               
                     
                        LPV
                     
                  
                  
                     
                        učinkovitost lokalizatora s vertikalnim vođenjem
                     
                  
               
                     
                        m
                     
                  
                  
                     
                        metar
                     
                  
               
                     
                        MC
                     
                  
                  
                     
                        višekonstelacijski
                     
                  
               
                     
                        MEO
                     
                  
                  
                     
                        srednja Zemljina orbita
                     
                  
               
                     
                        NMA
                     
                  
                  
                     
                        autentifikacija navigacijske poruke
                     
                  
               
                     
                        ns
                     
                  
                  
                     
                        nanosekunda
                     
                  
               
                     
                        OS
                     
                  
                  
                     
                        otvorena usluga
                     
                  
               
                     
                        RNP
                     
                  
                  
                     
                        zahtijevana navigacijska učinkovitost
                     
                  
               
                     
                        RNSS
                     
                  
                  
                     
                        satelitske radionavigacijske usluge
                     
                  
               
                     
                        s
                     
                  
                  
                     
                        sekunda
                     
                  
               
                     
                        SAS
                     
                  
                  
                     
                        usluga autentifikacije signala
                     
                  
               
                     
                        SIS
                     
                  
                  
                     
                        signal u svemiru
                     
                  
               
                     
                        TTFF
                     
                  
                  
                     
                        vrijeme do prvog pozicijskog rješenja 
                     
                  
               
                     
                        TTFFA
                     
                  
                  
                     
                        vrijeme do prvog autentificiranog pozicijskog rješenja
                     
                  
               
                     
                        °
                     
                  
                  
                     
                        stupanj
                     
                  
               
            
               PRILOG II. 
                  
                  TEHNIČKE I OPERTIVNE SPECIFIKACIJE ZA RAZVOJ SUSTAVA USPOSTAVLJENOG U OKVIRU PROGRAMA GALILEO: klasificirani dio
            
            
               SAŽETAK
            
            
               U Prilogu II. utvrđuju se specifikacije za:
            
            
               –
                     učinkovitost PRS-a, 
            
            
               –
                     poboljšanje PRS-a, 
            
            
               –
                     upravljanje PRS-om,
            
            
               –
                     infrastrukturu sustava,
            
            
               a u dodatku je naveden popis pokrata.
            
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / Neklasificiran dokument ako je odvojen od Priloga II.
               
               
                  
                     (2)
                  
                        Provedbena odluka Komisije (EU) 2016/413 оd 18. ožujka 2016. o određivanju lokacija zemaljske infrastrukture sustava uspostavljenoga u okviru programa Galileo i propisivanju mjera nužnih za osiguravanje rada tog sustava te o stavljanju izvan snage Provedbene odluke 2012/117/EU (SL L 74, 19.3.2016., str. 45.).
               
               
                  
                     (3)
                  
                        Ta ciljna vrijednost ne treba se smatrati faktorom u projektiranju sustava Galileo jer ona ovisi o drugim sustavima kojima ne upravlja EU (npr. GPS, Glonass itd.).
               
               
                  
                     (4)
                  
                        Geometrijska vidljivost najmanje četiriju signala GNSS-a, emitiranih kroz glavnu laticu navigacijske antene.
               
               
                  
                     (5)
                  
                        To znači da je otporna na napade koji se vode kvantnim računalima.
               
            
      
    ---documentbreak--- NA ---documentbreak--- 
      
         
         
            
            
            
               Prilog II.
            
            
            
               Tehničke i operativne specifikacije za razvoj sustava uspostavljenog u okviru programa Galileo
            
            
            
            
            
               Prilog II. klasificiran je sa stupnjem tajnosti CONFIDENTIEL UE/EU CONFIDENTIAL